Document ID: 31999D0312

Odločba Sveta
z dne 29. aprila 1999
o spremembah Odločbe 93/383/EGS o referenčnih laboratorijih za spremljanje morskih biotoksinov
(1999/312/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 43 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
(1) ker člen 3 Odločbe 93/383/EGS [4] določa državni referenčni laboratorij za spremljanje morskih biotoksinov; ker je navedeni laboratorij spremenil svoje ime; ker je zato člen 3 treba ustrezno spremeniti;
(2) ker Odločba 93/383/EGS ne vključuje postopka za hitro spremembo njene Priloge; ker je torej treba sprejeti določbo, da lahko Komisija na osnovi uradnega obvestila države članice spremeni navedeno prilogo;
(3) ker Priloga k Odločbi 93/383/EGS določa seznam nacionalnih referenčnih laboratorijev, ki jih vsaka država članica imenuje za spremljanje morskih biotoksinov;
(4) ker laboratoriji, ki so jih za nacionalne referenčne laboratorije za spremljanje morskih biotoksinov prvotno imenovale Belgija, Finska, Nemčija, Grčija, Španija, Italija, Združeno kraljestvo in Švedska, ne izpolnjujejo več funkcij, za katere so bili imenovani, ali so medtem spremenili svoje ime; ker je treba ustrezno spremeniti Prilogo k Odločbi 93/383/EGS, s čimer se upošteva uradna obvestila, ki so jih predložile države članice v zvezi z nacionalnimi referenčnimi laboratoriji,
SPREJEL NASLEDNJO ODLOČBO:
Člen 1
Odločba 93/383/EGS se spremeni:
1. Člen 3 se nadomesti z naslednjim:
"Člen 3
"Laboratorio de biotoxinas marinas del Area de Sanidad" v Vigu se s tem imenuje za referenčni laboratorij Skupnosti za spremljanje morskih biotoksinov."
2. Členu 4 se doda naslednja alinea:
"- pomoč nacionalnim referenčnim laboratorijem pri vzpostavitvi ustreznega sistema zagotavljanja kakovosti, ki temelji na načelih dobre laboratorijske prakse in merilih EN 45000;"
3. Za členom 5 se vstavi naslednji člen:
"Člen 5a
Komisija spremeni Prilogo k tej odločbi, kadar je to potrebno, na osnovi vsakega uradnega obvestila, ki ji ga predloži država članica v zvezi z njenim nacionalnim referenčnim laboratorijem za spremljanje morskih biotoksinov.
Komisija objavi seznam nacionalnih referenčnih laboratorijev in vse njegove spremembe v Uradnem listu Evropskih skupnosti."
Člen 2
Priloga k Odločbi 93/383/EGS se nadomesti z besedilom Priloge k tej odločbi.
Člen 3
Ta odločba začne veljati z dnem objave v Uradnem listu Evropskih skupnosti.
Člen 4
Ta odločba je naslovljena na države članice.
V Luxembourgu, 29. aprila 1999

Labels: 7
0
20